قوزلو

قوزلو کندی (قوْزلو کندی) اردبیل اوستانیندا یئر‌لشن موغان بؤلگه‌سینین مرکزی بخشی و اینی دهیستانینین گؤزل کندلریندن بیریدیر. بۇ کند ۳۹ درجه و صیفیر دایاغا قوزئی ائنلملرینده و ۴۸ درجه و ۸ دایاغا دوغو بویلاملاریندا یئرلشیب.پژوهشی در جغرافیای مغان، سید محمد ابراهیمی، انتشارات نیک آموز، ۱۳۸۵قوزلو کندی نین اوزل وئبلاگی

 قوْزلونون آدی 
قوزلو آدی، گیرده‌کانلی آنلامیندا اولان قوز سؤزوندن آلینمیشدیر. بعضی یئرلی اهالی، بۇ کندده چوْخ گیردکان آغاجی اوْلدوغو اۆچون اوْنو قوْزلو آدلاندیرماغین ایدیعا ائدیرلر. آما آذربایجاننین آیری گیردکان اوْلمایان یئرلرینده قوْزلو آدلا اوْلان کندلره دفعه‌لرله راست گلمک اولار. جیناب عادیل ایرشادی فر بئله یازیر کی بۇ کندلر اوْغوزلارین ایلک مسکون‌لاشدیغی یئرلردیرلر. عرب‌لر بۇ یئرلره غوْزلو دئییرمیشلر. تۆرکجه‌ده سؤزلرین اولینده غ سؤزجویو گلمیر و بۇ آد ایندی قوْزلو آدیلا آدلانیر.قوزلو کندی‌نین بوروشوروفرهنگ واژه گان ترکی در زبان و ادبیات فارسی، عادل ارشادی فر، باغ اندیشه

 اهالی 
قوْزلو کندی ۱۳۶۵، ۱۳۷۰ و ۱۳۷۵ ایللرینده ترتیبله ۵۸، ۶۰ و ۵۰ ائو عائیله هابئله ۴۰۳، ۳۵۷ و ۲۹۵ نفر جمعیتی وارایمیش. بۇ کندین اهالیسی‌نین دیلی، بۇتون بؤلگه کیمین آذربایجان تۆرکجه‌سیدیر و مذهبی اوْن ایکی ایماملی شیعه‌دیر. ۱۳۸۵ -جی ایلین نۆفوس سایییسی اساسیندا بۇ کندین ۲۲۲ نفر اهالیسی وار.ایرانین آمار مرکزی ۱۳۹۰-جی ایلین نۇفوس ساییسی اساسیندا بۇ کندین جمعیتی ۱۶۳ نفر و ۴۱ عاییله‌دن عیبارتدیر.https://www.amar.org.ir/Default.aspx?tabid=1828  تعداد جمعیت و خانوار تا سطح آبادی براساس سرشماری عمومی نفوس و مسکن 1390، مرکز آمار ایران

 ایقتیصادیات 
قوزلو کندی‌نین اهالی‌سی اکینچی‌لیک، مال داوارچیلیق، باغدارلیق، آری چیبین چیلیق و ساییره ایشلرله یاشاییش سورورلر.قوزلو کندی‌نین بوروشورو

 جوغرافیایی موقعیت 
قوزلو کندی قوزئی‌دن قنبرلی و ایزمارا کندلرینه؛ گونئی‌دن اینی کندی‌نه، دوغودان بی اره، یوخاری شاوون و تپه کندلری‌نه و باتی‌دان گئرمی داغی‌نا محدوددور.قوزلو کندی‌نین بوروشورو

 گوزل و گزمه‌لی یئرلر 
قوزلو کندی باغ-باغاتلی کند اولماقلا، گئرمی شهری‌نین هابئله یان-دوره‌ده اوْلان کندلرین اهالیسی اۆچون بیر گزمه‌لی یئر حیساب اولونور. بۇ کندین گزمه‌لی یئرلریندن شوله لر دره سی، گیردکان باغ‌لاری و اسکی تپه‌لردن آد آپارماق اولار.

 قوزلونون رسیم خاناسی 

 بیرده باخ 
 اردبیل اوستانینین کندلری
 گئرمی بؤلگه‌سی
 شوله لر دره سی

 خاریجی کئچیدلر 
 موغان بولگه سی نین فرمانداری سی 
 قوزلو کندی‌نین خریطه‌سی-ویکی‌مپیا
 قوزلو کندی‌نین خریطه‌سی-قوگئل مپ
 قوزلو کندی‌اۆچون وئبلاگ
 قوزلو کندی اۆچون آذربایجان تورکجه‌سینده وئبلاگ 

 قایناقلار 

بؤلمه:قوزلو
بؤلمه:گئرمی بؤلگه‌سینین کندلری
بؤلمه:موغان (گئرمی) بؤلگه‌سی